CELEX: 31992R0171
Language: el
Date: 1992-01-24 00:00:00
Title: Κανονισμός ( ΕΟΚ ) αριθ. 171/92 του Συμβουλίου της 24ης Ιανουαρίου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές νημάτων από βαμβάκι καταγωγής Βραζιλίας, Αιγύπτου και Τουρκίας

Avis juridique important

|

31992R0171

Κανονισμός ( ΕΟΚ ) αριθ. 171/92 του Συμβουλίου της 24ης Ιανουαρίου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές νημάτων από βαμβάκι καταγωγής Βραζιλίας, Αιγύπτου και Τουρκίας  

Επίσημη Εφημερίδα αριθ. L 018 της 25/01/1992 σ. 0033 - 0033

ΚΑΝΟΝΙΣΜΟΣ (ΕΟΚ) αριθ. 171/92 ΤΟΥ ΣΥΜΒΟΥΛΙΟΥ  της 24ης Ιανουαρίου 1992  περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές νημάτων από βαμβάκι καταγωγής Βραζιλίας, Αιγύπτου και ΤουρκίαςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 2818/91 της Επιτροπής (1) έχει επιβληθεί προσωρινός δασμός αντιντάμπινγκ στις εισαγωγές νημάτων από βαμβάκι καταγωγής Βραζιλίας, Αιγύπτου και Τουρκίας-  ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει την παράταση ισχύος του προσωρινού δασμού για επιπλέον  περίοδο δύο μηνών-  ότι οι εξαγωγείς δεν εξέφρασαν καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που έχει επιβληθεί στις εισαγωγές νημάτων από βαμβάκι καταγωγής Βραζιλίας, Αιγύπτου και Τουρκίας με τον κανονισμό (ΕΟΚ) αριθ. 2818/91 παρατείνεται για περίοδο δύο μηνών. Ο δασμός αυτός παύει να ισχύει  αν, πριν από τη λήξη της εν λόγω περιόδου, το Συμβούλιο θεσπίσει οριστικά μέτρα ή περατωθεί η διαδικασία, βάσει του άρθρου 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιανουαρίου 1992. Για το Συμβούλιο  Ο Πρόεδρος  Joao de Deus PINHEIRO   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 271 της 27. 9. 1991, σ. 17.